એક વખત ટ્રેનમાં રાજકોટ આવતી વખતે મારી મુલાકાત એક નિવૃત ફૌજી સાથે થઈ. એમણે મને જણાવ્યું કે, એમબીબીએસની ડિગ્રી પછી પણ ડોક્ટર તરીકે આર્મીમાં જોડાઈ શકાય છે. બસ.. મેં ત્યારબાદ આ અંગે જરૂરી માહિતી ઈન્ટરનેટ પરથી મેળવી, ઈન્ટરવ્યુ માટેની તૈયારી કરી. પૂણેની રક્ષા હોસ્પિટલમાં ઈન્ટરવ્યુ આપ્યું. શારીરિક તપાસ અને બીજા જરૂરી તબીબી ટેસ્ટ પાસ કરીને ઘરે આવ્યો. પરિણામ એક મહિના પછી જાહેર થવાનું હતું.